ಅರವಿಂದ್‍ಗೆ ಹೇರ್ ಕಟ್ ಚಾಲೆಂಜ್ ಕೊಟ್ಟ ಸುದೀಪ್ – ಡಿಯು ಕೂದಲ ಗತಿಯೇನು?

ಬಿಗ್‍ಬಾಸ್ ಸೆಕೆಂಡ್ ಇನ್ನಿಂಗ್ಸ್‌ನ ಕೊನೆಯ ಭಾನುವಾರ ಸಂಚಿಕೆಯಲ್ಲಿ ಸುದೀಪ್, ದಿವ್ಯಾ ಉರುಡುಗಗೆ ಹೇರ್ ಕಟ್ ಮಾಡುವಂತೆ ಅರವಿಂದ್‍ರವರಿಗೆ ಟಾಸ್ಕ್ ನೀಡಿದ್ದಾರೆ.

ಪ್ರತಿವಾರ ಬಿಗ್‍ಬಾಸ್ ಮನೆಯಲ್ಲಿ ಯೆಸ್ ಆರ್ ನೋ ರೌಂಡ್ಸ್ ನಡೆಯುತ್ತದೆ. ಅದರಂತೆ ಈ ವಾರ ಯೆಸ್ ಆರ್ ನೋ ಆಟದ ವೇಳೆ ಸುದೀಪ್, ಈ ಸೀಸನ್‍ನಲ್ಲಿ ಬೆಸ್ಟ್ ಹೇರ್ ಕಟ್ ಮಾಡುವವರು ಅರವಿಂದ್ ಎಂದು ಹೇಳಿದ್ದಾರೆ. ಈ ವೇಳೆ ಮನೆಯ ಸ್ಪರ್ಧಿಗಳೆಲ್ಲಾ ಯೆಸ್ ಎಂದು ಉತ್ತರಿಸಿದ್ದಾರೆ.

ಆಗ ದಿವ್ಯಾ ಉರುಡುಗ ರಾಜೀವ್‍ಗೆ ಈ ಹಿಂದೆ ಹೇರ್ ಕಟ್ ಮಾಡಿದ್ದನ್ನು ನೋಡಿದ್ದೇನೆ, ಮಂಜುಗೆ ಕೂಡ ಹೇರ್ ಕಟ್ ಹಾಳಾಗಿದ್ದಾಗ ಸರಿಮಾಡಿದ್ದನ್ನು ನೋಡಿದ್ದೇನೆ, ಇತ್ತೀಚೆಗೆ ಶುಭಾ, ಮಂಜುಗೆ ಹೇರ್ ಕಟ್ ಮಾಡಿದಾಗ, ಅಕಸ್ಮತ್ ಹೇರ್ ಹಾಳಾದರೆ ನೀನಿದ್ಯಾ ಅಲ್ವಾ ಎಂದು ಅರವಿಂದ್‍ಗೆ ಹೇಳಿದ್ದರು. ಅಲ್ಲದೇ ಅರವಿಂದ್ ಅವರಿಗೆ ಅವರೇ ಹೇರ್ ಕಟ್ ಮಾಡಿಕೊಳ್ಳುತ್ತಾರೆ ಹಾಗಾಗಿ ಇರುವವರಲ್ಲಿ ಬೆಸ್ಟ್ ಹೇರ್ ಕಟ್ ಮಾಡುವವರು ಅರವಿಂದ್ ಅಂತ ದಿವ್ಯಾ ಉರುಡುಗ ಹೇಳಿದ್ದಾರೆ.

ಈ ವೇಳೆ ಸುದೀಪ್ ಅರವಿಂದ್‍ರವರು ಉಳಿದುಕೊಂಡರೆ ದಿವ್ಯಾ ಉರುಡುಗಗೆ ಏಕೆ ಒಂದು ಒಳ್ಳೆ ಹೇರ್ ಸ್ಟೈಲ್ ಮಾಡಬಾರದು. ಜಡೆ ಹಾಕುವುದಂತೂ ಅವರು ನಿಮಗೆ ಹೇಳಿ ಕೊಟ್ಟಿದ್ದಾಯ್ತು ಸರಿ, ಅರವಿಂದ್‍ರವರು ದಿವ್ಯಾ ಉರುಡುಗಗೆ ಹೇರ್ ಸ್ಟೈಲ್ ಮಾಡುವುದನ್ನು ಎಷ್ಟು ಜನ ಒಪ್ಪಿಕೊಳ್ಳುತ್ತೀರಾ ಎಂದಾಗ ಮನೆಯ ಎಲ್ಲಾ ಸ್ಪರ್ಧಿಗಳು ಯೆಸ್ ಬೋರ್ಡ್ ತೋರಿಸುವ ಮೂಲಕ ಒಪ್ಪಿಕೊಂಡಿದ್ದಾರೆ.

ಆಗ ದಿವ್ಯಾ ಉರುಡುಗ ಅಯ್ಯೋ ಬೇಡ ಸರ್, ನನ್ನ ಕೂದಲನ್ನು ಬಹಳ ಕಷ್ಟಪಟ್ಟು ಉದ್ದ ಬೆಳೆಸಿದ್ದೇನೆ. ಉದ್ದ ಕೂದಲು ಎಂದರೆ ನನಗೆ ಬಹಳ ಇಷ್ಟ ಎಂದು ಕೇಳಿಕೊಂಡಿದ್ದಾರೆ. ಆದರೂ ಸುದೀಪ್ ನಿಮಗೆ ಹೇರ್ ಸ್ಟೈಲ್ ಮಾಡಲು ಏನೇನು ಬೇಕು ಎಲ್ಲವನ್ನು ಕಳುಹಿಸಿಕೊಡುತ್ತೇವೆ. ಮುಂದಿನ ವಾರ ನಾನು ಇಲ್ಲಿಗೆ ಬರುವಷ್ಟರಲ್ಲಿ ದಿವ್ಯಾ ಉರುಡುಗಗೆ ಒಂದು ಒಳ್ಳೆಯ ಹೇರ್ ಸ್ಟೈಲ್ ಕೊಡಿ. ಇದು ನಾನು ನೀಡುತ್ತಿರುವ ಟಾಸ್ಕ್ ಎಂದಿದ್ದಾರೆ. ಇದನ್ನೂ ಓದಿ: ರಾತ್ರಿ ಹೊತ್ತು ದಿವ್ಯಾ, ಅರವಿಂದ್ ಪಿಸುಗುಸು – ನಿದ್ರೆ ಇಲ್ಲದೇ ಮನೆಮಂದಿ ಒದ್ದಾಟ